УСЛОВИЯ И РЕД за изменение и допълнение на Условия и ред за сключване на договори за отпускане и заплащане на лекарствени продукти по чл. 262, ал. 6, т. 1 от Закона за лекарствените продукти в хуманната медицина, на медицински изделия и на диетични храни за специални медицински цели, заплащани напълно или частично от НЗОК (обн., ДВ, бр. 22 от 2016 г.; изм. и доп., бр. 49 от 2016 г. и бр. 26 от 2017 г.)

Издадени от Националната здравноосигурителна каса, обн., ДВ, бр. 31 от 10.04.2018 г., в сила от 1.04.2018 г.
§ 1. В чл. 12, ал. 1 се създават т. 13, 14 и 15:

 "13. когато в рецептурната книжка на хронично болния не са вписани предписаните лекарствени продукти, медицински изделия и диетични храни за специални медицински цели;

 14. когато рецептурната бланка за лекарствени продукти, предписвани по протокол, е издадена след изтичане валидността на протокола;

 15. когато рецептурната книжка е попълнена нечетливо от ИМП."
§ 2. В чл. 13 се правят следните допълнения:

 1. Създава се ал. 3а:

 "(3а) НЗОК се задължава да поддържа история на всички стойности на лекарствените продукти от приложение № 1 на ПЛС с договорените по реда на чл. 45, ал. 10 от ЗЗО отстъпки, както и да предоставя актуализиращи файлове към номенклатурите на аптечния софтуер с договорените отстъпки в сроковете по чл. 7, ал. 2."

 2. Създава се ал. 6:
 "(6) Изпълнителят не носи отговорност за спазване на изискванията за предписване на лекарствени продукти от приложение № 1 на ПЛС, когато не притежава необходимата медицинска информация от представените по реда на договора документи от пациента, за лекарствени продукти, посочени в "Указанието по чл. 3, ал. 2 от договора"."
§ 3. В чл. 16, ал. 3, изр. 2 думите "писмен" и "писмени" се заличават.
§ 4. В чл. 17, ал. 1, изречение последно след думите "диетични храни" се поставя запетая и се добавя "заплащани напълно или частично от НЗОК".
§ 5. В чл. 18, ал. 1, т. 3 се правят следните изменения и допълнения: 

1. Букви "а" и "б" се заличават, като досегашните букви "в" и "г" стават съответно букви "а" и "б".

 2. Точка 7 сe изменя така:
 "7. данните от фискалния бон за отпуснатите ЛП, МИ и ДХ да съответстват на данните, въведени в аптечния софтуер на аптеката и данните от рецептурната бланка."
§ 6. В чл. 19, ал. 6 се добавят следните изречения: "Датата на отпускане в рецептурната книжка трябва да съответства на датата от рецептурната бланка. Изпълнителят няма право да съхранява рецептурни книжки на пациенти в аптеката, с изкл. на случаите по чл. 16, ал. 2."
§ 7. В чл. 20, ал. 2 думата "календарна" се заличава.
§ 8. В чл. 26 се правят следните изменения:

 1. В ал. 1 буква "а" се изменя така:

 "а) лекарствени продукти по чл. 1 до съответната реимбурсна стойност в зависимост от нивото на заплащане, определена в приложение № 1 на ПЛС;".

 2. Алинея 3 се изменя така:
 "(3) За медицински изделия за стомирани болни, превръзки за булозна епидермолиза и медицински изделия за прилагане с инсулинова помпа възложителят заплаща до лимита за едно ЗОЛ за един месец, определен за тези медицински изделия в списъка по чл. 2, ал. 1, т. 1 от индивидуалния договор."
§ 9. В чл. 32 се правят следните изменения:

 1. В ал. 1:

 а) точка 8 се изменя така:

 "8. липсват реквизити, попълнени от лекаря, или липсва подпис на ЗОЛ;"

 б) създава се т. 9:

 "9. липсват реквизити, попълнени от аптеката, съгласно чл. 19, ал. 4; в този случай при констатирано нарушение след изплащането на лекарствените продукти от възложителя се налага само финансова неустойка съгласно раздел "Санкции", като сумата по реимбурсната стойност не се възстановява от изпълнителя."

 2. Алинея 2 се заличава.
§ 10. В чл. 33 се правят следните изменения и допълнения:

 1. В ал. 1, т. 1 накрая се поставя запетая и се добавя "определени със заповед на управителя на НЗОК или от оправомощено от него длъжностно лице".

 2. Създават се ал. 3 и 4:

 "(3) Управителят на НЗОК или оправомощено от него длъжностно лице може със заповед да разпореди извършване на проверка от контрольори от РЗОК с участието на служители на НЗОК по чл. 72, ал. 9 ЗЗО. Служителите на НЗОК могат да извършват проверки на територията на цялата страна по заповед на управителя на НЗОК или на оправомощено от него длъжностно лице. Служителите на РЗОК – контрольори, могат да извършват проверки на територията на съответната РЗОК по заповед на нейния директор или на оправомощено от него длъжностно лице, както и проверки на територията на съответната РЗОК или на територията на друга РЗОК по заповед на управителя на НЗОК или на оправомощено от него длъжностно лице. За издаване на заповедта на управителя на НЗОК за извършване на проверка на територията на друга РЗОК контрольорите се определят по предложение на директора.

 (4) При извършване на проверките по ал. 3 могат да присъстват експерти на Българския фармацевтичен съюз. Експертите предоставят писмени становища, които са неразделна част от протокола по чл. 35."
§ 11. В чл. 34 се правят следните изменения:

 1. В ал. 1, т. 6 след думата "заплащани" се добавя "съответно".

 2. Създава се нова ал. 3:

 "(3) Изпълнителят е длъжен да осигури достъп на лицата по чл. 33 при изпълнение на служебните им задължения до всички помещения на аптеката, в които се съхраняват и/или отпускат ЛП, МИ и ДХ, и до всички ЛП, МИ и ДХ, предмет на договора."

 3. Досегашната ал. 3 става ал. 3а.

 4. Алинея 6 се заличава.
§ 12. В чл. 38 ал. 1 се изменя така:
 "(1) В 14-дневен срок от получаване на заповедта по чл. 37 изпълнителят има право да я оспори по реда на Административнопроцесуалния кодекс (АПК) по административен ред пред управителя на НЗОК чрез директора на РЗОК или по съдебен ред."
§ 13. В чл. 42 се правят следните изменения и допълнения:

 1. Алинея 2 се изменя така:

 "(2) Всяка от страните по спора може в писмен вид да иска отвод на член на комисията, ако са налице обстоятелства, които пораждат основателни съмнения относно неговата безпристрастност и независимост. Членовете на комисиите подписват декларация за липса на конфликт на интереси, която се съхранява от съответното лице, което е излъчило представителите."

 2. Създава се ал. 3:
 "(3) В случай на основание за отвод на член на комисия съответното лице го заявява преди разглеждане на преписката и не участва в работата на комисията. Замества се от друг представител на лицето, което го е излъчило."
§ 14. В чл. 48, ал. 1 се правят следните изменения и допълнения: 

1. Точка 11 се изменя така:

 "11. при нарушение на чл. 34, ал. 3:

 а) финансова неустойка в размер 2000 лв.;

 б) при повторно нарушение – прекратяване на договора;".

 2. Създава се т. 11а:

 "11а. при нарушение на чл. 34, ал. 3а:

 а) финансова неустойка в размер 250 лв.;

 б) при повторно нарушение – финансова неустойка в размер 500 лв.;

 в) при трето нарушение – прекратяване на договора;".
§ 15. В приложение № 3 се правят следните изменения и допълнения:

 1. Текстът преди раздел І се изменя така:

 "Приложение № 3

Образец на типово допълнително споразумение

ДОПЪЛНИТЕЛНО СПОРАЗУМЕНИЕ	

КЪМ ДОГОВОР	

№ ……………/………… 2018 г.

ЗА ОТПУСКАНЕ НА ЛЕКАРСТВЕНИ ПРОДУКТИ, МЕДИЦИНСКИ ИЗДЕЛИЯ И
ДИЕТИЧНИ ХРАНИ ЗА СПЕЦИАЛНИ МЕДИЦИНСКИ ЦЕЛИ ЗА ДОМАШНО ЛЕЧЕНИЕ,
ЗАПЛАЩАНИ НАПЪЛНО ИЛИ ЧАСТИЧНО ОТ НЗОК/РЗОК

     Днес, ………….................... 2018 г., в гр. ……………................................ между 	

НАЦИОНАЛНАТА ЗДРАВНООСИГУРИТЕЛНА КАСА, гр. София 1407, ул. Кричим № 1,	

БУЛСТАТ: 121858220, представлявана на основание чл. 20, ал. 1, т. 1 от ЗЗО от ………………
…………………………..................................................................................................................… –	

директор на Районна здравноосигурителна каса – гр. ……………………………..............……..,	

седалище и адрес на РЗОК: гр. …......................................, ул. № ....................................................,	

тел. .................................., факс ............................................., e-mail...................................................,	

наричана за краткост по-долу "ВЪЗЛОЖИТЕЛ" – от една страна, и .............................................
................................................…………………………………………………………………………,	

(наименование на търговеца/клона на чуждестранния търговец/европейското дружество, вид на търговеца, седалище и адрес на управление на лицето, получило разрешение за търговия на дребно с лекарствени продукти)	

представляван от …..............................................................................................................................	

(имена по документ за самоличност)	

в качеството му на …………………………………………………………………...........................,	

ЕИК ………………................................................................................................................................	

(на търговеца/клона на чуждестранния търговец/европейското дружество)	

Банкова сметка:	

Банка: ………………………, BIC ……………………………, IBAN …………………..…..........,	

открита на името на: ………………………………………………………….................…………..,	

тел./факс № ………….............………, e-mail……………………………..........................................,	

притежаващ разрешение за търговия на дребно с лекарствени продукти в аптека	

№ /дата ......................................................., издадено от ……..........................……………………..	

Адрес на аптеката: 	

област ............................................................, община .......................................................................,	

населено място: гр./с. ........................................., ул. № ....................................................................,	

тел. ........................................................., факс .....................................................................................	

ръководител на аптеката: 	

маг. фарм. ............................................................................................................................................,	

(имена по документ за самоличност)	

УИН на магистър фармацевта – ръководител на аптеката ..........................................................:	

Адрес за кореспонденция (на търговеца): ……………...............………………………………..,	

телефон …………………...................………, факс ………………………..……………………..,	

е-mail ………………….............................………, моб. телефон ....………………………………,	

регистрационен № на аптеката в РЗОК: …………………............................……………………,	

наричан по-долу за краткост "ИЗПЪЛНИТЕЛ" – от друга страна,

     на основание чл. 45, ал. 15 от ЗЗО, чл. 7, ал. 1 от Наредба № 10 от 24 март 2009 г. и в съответствие със съгласуваните между НЗОК и БФС изменения в образец на типов договор – приложение № 3 от Условия и ред за сключване на индивидуални договори за отпускане и заплащане на лекарствени продукти по чл. 262, ал. 6, т. 1 от Закона за лекарствените продукти в хуманната медицина, на медицински изделия и на диетични храни за специални медицински цели, заплащани напълно или частично от НЗОК, както и на основание чл. 46, ал. 1 от договора, СЕ СКЛЮЧИ НАСТОЯЩОТО ДОПЪЛНИТЕЛНО СПОРАЗУМЕНИЕ КЪМ ПОСОЧЕНИЯ ДОГОВОР ЗА СЛЕДНОТО:".	

 2. В чл. 6, ал. 1 се добавят т. 13, 14 и 15:

 "13. когато в рецептурната книжка на хронично болния не са вписани предписаните лекарствени продукти, медицински изделия и диетични храни за специални медицински цели;

 14. когато рецептурната бланка за лекарствени продукти, предписвани по протокол, е издадена след изтичане валидността на протокола;

 15. когато рецептурната книжка е попълнена нечетливо от ИМП."

 3. В чл. 7 се създават ал. 3а и 6:

 "(3а) НЗОК се задължава да поддържа история на всички стойности на лекарствените продукти от приложение № 1 на ПЛС с договорените по реда на чл. 45, ал. 10 от ЗЗО отстъпки, както и да предоставя актуализиращи файлове към номенклатурите на аптечния софтуер с договорените отстъпки в сроковете по чл. 7, ал. 2."

 "(6) Изпълнителят не носи отговорност за спазване на изискванията за предписване на лекарствени продукти от приложение № 1 на ПЛС, когато не притежава необходимата медицинска информация от представените по реда на договора документи от пациента, за лекарствени продукти, посочени в "Указанието по чл. 3, ал. 2 от договора"."

 4. В чл. 10, ал. 3, изр. 2 думите "писмен" и "писмени" се заличават. 

5. В чл. 11, ал. 1, изр. последно след думите "диетични храни" се поставя запетая и се добавя "заплащани напълно или частично от НЗОК".

 6. В чл. 12, ал. 1, т. 3 се правят следните изменения и допълнения: 

а) букви "а" и "б" се заличават, като досегашните букви "в" и "г" стават съответно букви "а" и "б";

 б) точка 7 сe изменя така: 

"7. данните от фискалния бон за отпуснатите ЛП, МИ и ДХ да съответстват на данните, въведени в аптечния софтуер на аптеката, и данните от рецептурната бланка."

 7. В чл. 13, ал. 6 се добавят изречения второ и трето: "Датата на отпускане в рецептурната книжка трябва да съответства на датата от рецептурната бланка. Изпълнителят няма право да съхранява рецептурни книжки на пациенти в аптеката с изкл. на случаите по чл. 10, ал. 2."

 8. В чл. 14, ал. 2 думата "календарна" се заличава.

 9. В чл. 19 се правят следните изменения:

 а) в ал. 1 буква "а" се изменя така:

 "а) лекарствени продукти по чл. 1 до съответната реимбурсна стойност в зависимост от нивото на заплащане, определена в приложение № 1 на ПЛС;"

 б) алинея 3 се изменя така:

 "(3) За медицински изделия за стомирани болни, превръзки за булозна епидермолиза и медицински изделия за прилагане с инсулинова помпа възложителят заплаща до лимита за едно ЗОЛ за един месец, определен за тези медицински изделия в списъка по чл. 2, ал. 1, т. 1 от индивидуалния договор."

 10. В чл. 25 се правят следните изменения:

 а) в ал. 1 т. 8 се изменя така:

 "8. липсват реквизити, попълнени от лекаря, или липсва подпис на ЗОЛ;"

 б) в ал. 1 се създава т. 9:

 "9. липсват реквизити, попълнени от аптеката, съгласно чл. 19, ал. 4; в този случай при констатирано нарушение след изплащането на лекарствените продукти от възложителя се налага само финансова неустойка съгласно раздел "Санкции", като сумата по реимбурсната стойност не се възстановява от изпълнителя.";

 в) алинея 2 се заличава.

 11. В чл. 26 се правят следните изменения и допълнения:

 а) в ал. 1, т. 1 накрая се поставя запетая и се добавя "определени със заповед на управителя на НЗОК или от оправомощено от него длъжностно лице";

 б) създават се ал. 3 и 4:

 "(3) Управителят на НЗОК или оправомощено от него длъжностно лице може със заповед да разпореди извършване на проверка от контрольори от РЗОК с участието на служители на НЗОК по чл. 72, ал. 9 ЗЗО. Служителите на НЗОК могат да извършват проверки на територията на цялата страна по заповед на управителя на НЗОК или на оправомощено от него длъжностно лице. Служителите на РЗОК – контрольори, могат да извършват проверки на територията на съответната РЗОК по заповед на нейния директор или на оправомощено от него длъжностно лице, както и проверки на територията на съответната РЗОК или на територията на друга РЗОК по заповед на управителя на НЗОК или на оправомощено от него длъжностно лице. За издаване на заповедта на управителя на НЗОК за извършване на проверка на територията на друга РЗОК контрольорите се определят по предложение на директора.

 (4) При извършване на проверките по ал. 3 могат да присъстват експерти на Българския фармацевтичен съюз. Експертите предоставят писмени становища, които са неразделна част от протокола по чл. 28."

 12. В чл. 27 се правят следните изменения:

 а) в ал. 1, т. 6 след думата "заплащани" се добавя "съответно".

 б) създава се нова ал. 3:

 "(3) Изпълнителят е длъжен да осигури достъп на лицата по чл. 33 при изпълнение на служебните им задължения до всички помещения на аптеката, в които се съхраняват и/или отпускат ЛП, МИ и ДХ, и до всички ЛП, МИ и ДХ, предмет на договора.";

 в) досегашната ал. 3 става ал. 3а;

 г) алинея 6 се заличава.

 13. В чл. 31 ал. 1 се изменя така:

 "(1) В 14-дневен срок от получаване на заповедта по чл. 30 изпълнителят има право да я оспори по реда на Административнопроцесуалния кодекс (АПК) по административен ред пред управителя на НЗОК чрез директора на РЗОК или по съдебен ред."

 14. В чл. 36 се правят следните изменения и допълнения:

 а) алинея 2 се изменя така:

 "(2) Всяка от страните по спора може в писмен вид да иска отвод на член на комисията, ако са налице обстоятелства, които пораждат основателни съмнения относно неговата безпристрастност и независимост. Членовете на комисиите подписват декларация за липса на конфликт на интереси, която се съхранява от съответното лице, което е излъчило представителите.";

 б) създава се ал. 3:

 "(3) В случай на основание за отвод на член на комисия съответното лице го заявява преди разглеждане на преписката и не участва в работата на комисията. Замества се от друг представител на лицето, което го е излъчило."

 15. В чл. 42, ал. 1 се правят следните изменения и допълнения: 

а) точка 11 се изменя така:

 "11. при нарушение на чл. 27, ал. 3:

 а) финансова неустойка в размер 2000 лв.;

 б) при повторно нарушение – прекратяване на договора;"

 б) създава се т. 11а:

 "11а. при нарушение на чл. 27, ал. 3а:

 а) финансова неустойка в размер 250 лв.;

 б) при повторно нарушение – финансова неустойка в размер 500 лв.;

 в) при трето нарушение – прекратяване на договора;".

 16. Член 45 се изменя така:

 "Чл. 45. Настоящият договор, сключен след провеждане на процедурата по договаряне, е със срок на действие, както следва:

 1. за срок от 1.04.2016 г. до сключването на нов договор, но не по-късно от 31.03.2019 г. – за търговците на дребно, които са имали сключен договор преди 1.04.2016 г.;

 2. за срок от датата на подписване на договора до 31.03.2019 г. – за търговците на дребно, които са осъществявали дейност, но не са имали сключен договор преди 1.04.2016 г., както и за търговците на дребно, които са получили разрешение за търговия на дребно след 1.04.2016 г."

 17. Създава се чл. 58а:

 "Чл. 58а. При осигурена техническа възможност от страна на възложителя изпълнителят има достъп с електронен подпис чрез уеб услуги и справки до информация за предписаните и отпуснати на ЗОЛ ЛП, МИ и ДХ."

 18. В чл. 59, т. 1 думата "календарна" се заличава.
ПРЕХОДНИ РАЗПОРЕДБИ

 § 16. Настоящите условия и ред за изменение и допълнение на Условия и ред за сключване на договори за отпускане и заплащане на лекарствени продукти по чл. 262, ал. 6, т. 1 от Закона за лекарствените продукти в хуманната медицина, на медицински изделия и на диетични храни за специални медицински цели, заплащани напълно или частично от НЗОК влизат в сила от 1.04.2018 г.
 § 17. Действието на договорите за отпускане на лекарствени продукти по чл. 262, ал. 6, т. 1 от Закона за лекарствените продукти в хуманната медицина, на медицински изделия и на диетични храни за специални медицински цели, сключени по настоящите условия и ред, се удължава чрез подписване на допълнителни споразумения до 31.03.2019 г.
 § 18. Допълнителните споразумения към сключените договори с търговците на дребно на лекарствени продукти влизат в сила, както следва: от 1 април 2018 г. – за търговците на дребно на лекарствени продукти, които имат сключени договори към датата на влизане в сила на настоящото изменение на условията и реда.
 § 19. За търговците на дребно, които до момента на влизане в сила на настоящото изменение не са работили по договор с НЗОК, новите договори влизат в сила от датата на подписването им.
 § 20. Търговците на дребно на лекарствени продукти, които към датата на влизане в сила на допълнителното споразумение имат сключени договори за отпускане на напълно или частично заплащани от бюджета на НЗОК лекарствени продукти по чл. 262, ал. 6, т. 1 ЗЛПХМ, медицински изделия и диетични храни за специални медицински цели, сключват допълнително споразумение в срок до 30.04.2018 г.
 § 21. Сключените преди влизане в сила на настоящите условия и ред договори с търговците на дребно се прекратяват от 1.05.2018 г., ако търговецът не е сключил допълнително споразумение за удължаване срока на договора.
 § 22. При неподписване от изпълнителя на допълнително споразумение в срок до 30.04.2018 г. се сключва срочно допълнително споразумение за периода от 1.04.2018 г. до 30.04.2018 г., след което договорът се счита за прекратен.